גאורגיצה ולאד

גאורגיצה ולאד (ברומנית: Gheorghiță Vlad; נולד ב-7 בספטמבר 1969) הוא גנרל רומני המכהן מאז 1 בדצמבר 2023 כראש המטה הכללי הרומני.

ביוגרפיה
ולאד נולד בבוקרשט ב-7 בספטמבר 1969. הוא למד בתיכון הצבאי "דימיטרי קנטמיר", ובשנת 1988 סיים את לימודיו והתגייס לצבא רומניה. הוא המשיך את לימודיו בבית הספר לקציני שריון, וביולי 1991 החל לשרת כמפקד כיתת טנקים, ובינואר 1994 מונה למפקד פלוגה בגדוד הטנקים ה-22. ב-2007 הוא נשלח לעיראק במסגרת מבצע חירות מתמשכת. ביוני של אותה שנה הוא חזר לרומניה וקיבל את הפיקוד על גדוד הטנקים ה-631. בפברואר 2014 הוא מונה למפקד הבריגדה הממוכנת ה-1. ביוני 2016 הוא הועבר לפקד על מרכז ההדרכה הלאומי "גטיקה". באוגוסט 2017 הוא מונה למפקד הדיוויזיה ה-2. בין השנים 2020–2022, הוא כיהן כראש אגף המבצעים וההדרכה. לאחר מכן מונה לסגן ראש המטה הכללי. ב-1 בדצמבר 2023 הוא מונה לראש המטה הכללי הרומני.

קישורים חיצוניים

 גאורגיצה ולאד באתר נאט"ו
 גאורגיצה ולאד באתר משרד ההגנה הרומני

הערות שוליים

קטגוריה:גנרלים רומנים
קטגוריה:מפקדי צבאות סדירים בעת החדשה: אישים
קטגוריה:רומניה: צבא וביטחון
קטגוריה:רומנים שנולדו ב-1969